ด่วน! เกิดเสียงดังคล้ายระเบิด สนั่นแยกสามย่าน มีคนเจ็บ 2 ราย ตร.ตรึงกำลังควบคุมสถานการณ์
ด่วน! เกิดเสียงดังคล้ายระเบิด สนั่นแยกสามย่าน มีคนเจ็บ 2 ราย ตร.ตรึงกำลังควบคุมสถานการณ์
ด่วน! เกิดเสียงดังคล้ายระเบิด สนั่นแยกสามย่าน มีคนเจ็บ 2 ราย ตร.ตรึงกำลังควบคุมสถานการณ์
16 ม.ค. 2564

ผู้สื่อข่าวรายงานว่า เมื่อเวลาประมาณ 18.00 น. วันนี้ (16 ม.ค.64)​ ที่บริเวณแยกสามย่าน ถ.พระราม 4 เกิดเสียงดังคล้ายระเบิดขึ้น หลังจากมวลชนร่วมหลายร้อยคน รวมกลุ่มกันที่บริเวณหน้าปากซอยจุฬา 42 ใกล้ห้างสรรพสินค้าสามย่านมิตรทาวน์ เพื่อเรียกร้องให้เจ้าหน้าที่ปล่อยตัว 2 ผู้ร่วมกิจกรรมเขียนป้ายผ้ายาว 112 เมตร ซึ่งถูกจับกุมส่งตัวไปยังกองบังคับการตำรวจตระเวนชายแดน ภาค 1 จ.ปทุมธานี
โดยรายงานระบุว่า หลังเกิดเหตุดังกล่าว พบผู้บาดเจ็บจากระเบิด 2 ราย
รายที่ 1 เป็นประชาชนทั่วไปไม่ทราบชื่อ ถูกสะเก็ดระเบิดเข้าที่ฝ่ามือ
รายที่ 2 เป็นผู้สื่อข่าว ถูกสะเก็ดระเบิดที่ด้านหลังขา
ทั้งนี้ เจ้าหน้าที่เข้าปฐมพยาบาลแล้ว
ขณะที่เจ้าหน้าที่ตรึงกำลังเข้าควบคุมสถานการณ์บริเวณหน้าสามย่านมิตรทาวน์ ซึ่งมีกลุ่มผู้ชุมนุมอยู่บริเวณด้านหน้า และภายในห้าง ขณะที่กลุ่มผู้ชุมนุมได้มีการบอกต่อกันให้ทยอยเดินทางกลับแล้ว